open-index/open-wikipedia-markdown huggingface dataset:
Pouzilhac

**Pouzilhac** () on kunta Ranskan eteläosassa Gardin departementissa Oksitanian alueella. Se sijaitsee noin 36 kilometriä Nîmesin kaupungista koilliseen.

Pouzilhac on ollut asuttu jo [roomalaiset|roomalaisten]] valtakaudella. Kunnan kautta kulki roomalainen tie Nîmesistä Albaan. Kunnan alueelta löydettiin myöhäisroomalainen hautausmaa vuonna 1900, mistä löydettiin lukuisia pieniä esineitä, kuten amforoita, rintaneuloja ja korvakoruja. Näihin voi tutustua Nîmesin roomalaisajan museossa.

Linna Château de Pouzilhac mainitaan ensimmäisen kerran tekstissä vuodelta 1121. On todennäköistä, että se oli olemassa jo ennen tätä ajankohtaa. Se on nykyään De Lavaissière de Verduzan -suvun asuinlinnana.

Saint-Privatin kirkko oli suoraan Uzèsin piispan hallinnassa, mutta vuonna 1164 tehdyn vaihdon jälkeen se siirtyi Saint-Andrén luostarin omistukseen. Kunnan hautausmaalla on romaaninen Saint-Privatin kappeli.

## Lähteet

## Aiheesta muualla
Jääkiekon Suomensarja 1958–1959

**Kaudella 1959 Jääkiekon Suomensarja** pelattiin kahdenkymmenen joukkueen kesken. Joukkueet jakautuivat neljään maantieteelliseen lohkoon, joissa kussakin pelattiin kaksinkertainen sarja. Jokaisen lohkon voittaja eteni noususarjaan, jonka kaksi parasta pääsivät seuraavaksi kaudeksi SM-sarjaan. Lohkojen viimeiset putosivat Maakuntasarjaan. 

## Suomensarja

### Kaakkoislohko

### Etelälohko

### Lounaislohko

### Pohjoislohko

## Noususarja

## Lähteet
Antihumanismi

**Antihumanismi** on filosofinen ja yhteiskuntatieteellinen suuntaus, joka kyseenalaistaa perinteiset humanistiset näkemykset ihmisestä ja yhteiskunnasta. Antihumanismin keskeinen väite on, että humanismin määrittelemät ihmisyys sekä ihmiskäsitys ovat ideologisia ja relatiivisia ja kaipaavat uudelleenmäärittelyä.

## Lähteet
Linnanträsk

**Linnanträsk**, tai aikaisemmin myös **Linnanträsket** ja  **Linnaträsk**, on Uudellamaalla Sipoossa Västerskogenin ja Gumbostandin välissä sijaitseva järvi.

## Maantietoa
Linnanträsk on 300&nbsp;metriä pitkä, 200&nbsp;metriä leveä, ja sen pinta-ala on 3,4&nbsp;hehtaaria. Se sijaitsee Suomenlahden rannikon tuntumassa kallioylängön päällä mäkien välisessä painaumassa. Korkeimmat mäet ovat lammen lounaispuolella, jossa ne kohoavat yli 20&nbsp;metriä vedenpinnan yläpuolelle. Lammen koillispuolella on alavaa suomaata, jonne on kehittynyt avosuo. Lammella ei ole kartan mukaan saaria. Järven rantaviivan pituus on 800&nbsp;metriä ja se on pientä peltopalstaa lukuun ottamatta metsämaata. Västerskogin asuinalue ulottuu pohjoisrantaan asti. Rantaan on rakennettu yli viisi vapaa-ajan asuntoa.

## Luontoarvoja
Lammen kuntoluokitus oli vuonna 2021 hyvä ja sen virkistyskäyttöluokituksessa luki ”hyväkuntoinen kyläjärvi”. Vuonna 2018 tehdyssä luontoselvityksessä tavattiin Linnanträskissä runsaasti sudenkorentolajeja, joista täplälampikorento on mainittu luontodirektiivin liitteissä IV(a) ja II.

Linnanlammen ympäristössä on sekä rakennettua asuinaluetta että monipuolisia luhtaisia ja soisia luontotyyppejä. Länsi- ja pohjoisosissa on tehty laajat avohakkuut. Lammen ympäristö on lepakoiden tärkeä ruokailuympäristö. 

## Vesistösuhteet
Linnanträsk sijaitsee Suomenlahden rannikkoaluella (vesistöaluetunnus&nbsp;81), jonka välialueeseen&nbsp;81V047 lampi kuuluu. Lampen ei tule ojia, mutta sillä on 3,5&nbsp;kilometriä laskuoja, joka virtaa länteen ja laskee Majvikissä Suomenlahteen Lilla Bergholmenin kohdalla. Lammen vedenpinnan korkeus on 15,8&nbsp;metriä mpy&nbsp;(N2000).

## Historiaa
Vuosina 1855–1856 julkaistussa Kalmbergin kartastossa näkyy ”Linnaträsk” autiona metsäjärvenä. Lammen ympäristö oli vuoden 1919 taloudellisessa kartassa edelleen merkitty metsämaaksi. Rannikon Hitån seudulla on asutusta, mutta sinnekään ei johda tietä. Pohjoispuolen suota on alettu raivaamaan peltomaaksi. Seuraavassa vuoden 1936 taloudellisessa kartassa on suo raivattu peltomaaksi ja sen halki kulkee maantie Marjaniemestä Söderkullaan. Tieltä on rakennettu tie etelään rannalle. Myös Linnanträskille on raivattu rantapelto. Lammen vedenpinta on nykyistä korkeammalla, koska sillä on itään työntyvä lahti, joka on nykyään suota.

Vuoden 1950 peruskartassa on kirjoitetaan lammen nimi ”Linnanträsket”. Edellä mainittu lahti on muuttunut suomaaksi ja sillä on laskuoja, joka on johdettu alemmalla olevien peltojen kuivatusojiin. Myös lammen itärannassa on peltopalsta, jonka äärellä on kaksi asuintaloa. Pohjoispuolelle on rakennettu useamman talon rykelmä. Itärannan taloihin ei koskaan rakennettu tietä. Vuoden 1991 kartassa on edelleen vesijättömaan tontinrajat jäljellä. Paljastuneita maita ei ole jaettu siihen mennessä. Lopulta itärannan pelto on metsitetty.

## Lähteet
Şağalaly

**Şağalaly** () on joki Kazakstanin Aqmolan ja Pohjois-Kazakstanin alueeilla. Sen pituus on 234 kilometriä ja valuma-alueen laajuus 9&nbsp;220 neliökilometriä.

Şağalaly saa alkunsa Kökşetaun ylängöltä ja laskee tasangolla laskujoettomaan Şağalalyteñızjärveen. Keskimääräinen virtaus Severnyin kylän luona on 1,42 kuutiometriä sekunnissa. Vettä käytetään juomavetenä ja maatalouden keinokasteluun. Joen varrella sijaitsee Kökşetaun kaupunki.

## Lähteet
Zdzisław Kostrzewa

**Zdzisław Kostrzewa** (26. lokakuuta 1955 Wrocław – 18. toukokuuta 1991) oli puolalainen jalkapalloilija, joka pelasi maalivahdin pelipaikalla. Hän oli pituudeltaan 182-senttimetrinen. Hän pelasi kolme ottelua Puolan A-maajoukkueessa. Hän kuului joukkueensa kokoonpanoon vuoden 1978 MM-kilpailuissa mutta ei päässyt vaihtopenkiltä kertakaan kentälle.

## Lähteet
Bajos de Haina

**Bajos de Haina** on kaupunki ja kunta Dominikaanisessa tasavallassa pääkaupunki Santo Domingon länsipuolella. Se on huomattava satama ja teollisuuden keskus. Vuonan 2022 kaupungin asukasluku oli 159&nbsp;888

## Maantiede
Bajos de Haina sijaitsee Dominikaanisen tasavallan San Cristóbalin provinssissa  Hainajoen suulla noin 20 kilometriä pääkaupunki Santo Domingosta länteen.

Bajos de Hainan Paraíso de Diosin kaupunginosassa toimi parin vuosikymmenen ajan autojen akkujen kierrätyslaitos. Akkujen lyijy saastutti aluetta, ja kaupunki tunnettiin yhtenä maailman saastuneimmista paikoista.

## Historia
Bartolomé Kolumbus ylitti Hainajoen reitillään Jaraguaan vuonna 1496 ja vuonna 1502 alueelta löytyi kultaa. Paikka kasvoi kaivoskeskuksena ja vuonna 1534 avattiin myös sokerimylly. Vuonna 1585 englantilainen Francis Drake hyökkäsi Bajos de Hainan sataman kautta pääkaupunki Santo Domingoon.

Yhdysvaltain merijalkaväen Dominikaanisen tasavallan miehityskaudella vuonna 1921 yhdysvaltalaiset perustivat Hainaan sotilasakatemian. Yksi sen kadeteista oli maan myöhempi diktaattori Rafael Trujillo. Trujillo rakennutti 1950-luvulla Bajos de Hainaan tuolloin maailman suurimman sokeritehtaan, joskin tehdas ei koskaan toiminut tarkoitetussa kapasiteetissaan. 1960- ja 1970-luvuilla Bajos de Haina oli San Cristóbalin kunnan kunnallispiiri (*distrito municipal*). Se sai aseman omana kuntanaan 29. lokakuuta 1980. 

## Talous ja liikenne
Refidomsan öljynjalostamo Bajos de Hainassa on maan ainut öljynjalostamo. Kaupungissa tuotetaan myös merkittävä osa maan sähköstä. EGE Haina on maan suurin yksityinen sähköyhtiö. Kaupungissa on myös kemia-, lääke- ja metalliteollisuutta.

Hainan sataman kautta kulkee huomattava osa maan konttiliikenteestä.

## Väestö
Bajos de Hainan asukasluku oli vuoden 2022 väestönlaskennan mukaan 159&nbsp;888.

## Lähteet
Sıletıteñız

**Sıletıteñız** () on laskujoeton järvi Pohjois-Kazakstanin alueen Uälihanovin piirissä Kazakstanissa. Sen pinta-ala on 777 neliökilometriä, tilavuus 1,5 kuutiokilometriä, suurin syvyys 3,2 metriä ja valuma-alueen laajuus 23&nbsp;400 neliökilometriä.

Mutapohjaisen järven länsi- ja etelärannat ovat alavat ja pohjois- ja itärannat jyrkät. Siihen laskevat muun muassa Sıletı ja Jolaqsai. Rannoilla on peltoja ja laidunmaata.

## Lähteet
9161 Beaufort

**9161 Beaufort (1987 BZ1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty brittiläisen laivaston amiraalin Francis Beaufortin (1774-1857) mukaan.

## Lähteet
Søby (Syddjurs)

**Søby** on taajama Syddjursin kunnassa Tanskassa. Taajamassa oli 242 asukasta vuoden 2025 alussa.

## Väestökehitys

## Lähteet

## Aiheesta muualla
Hans Selander

**Hans Selander** (15. maaliskuuta 1945 Helsingborg – 15. joulukuuta 2023) oli ruotsalainen jalkapalloilija, joka pelasi puolustajan pelipaikalla. Hän oli pituudeltaan 188-senttimetrinen. Selander pelasi 42 ottelua Ruotsin A-maajoukkueessa ja teki niissä kolme maalia.

Selander pelasi seuraurallaan kotimaansa lisäksi Saksassa. Hän pelasi vuoden 1970 MM-kilpailuissa Israelia ja Uruguayta vastaan. Hänen lopuista maajoukkueotteluistaan kolme tuli MM-karsinnoista, 29 ystävyysotteluista ja kahdeksan EM-karsinnoista.

## Lähteet
Jääkiekon Suomensarja 1953–1954

**Kaudella 1954 Jääkiekon Suomensarja** pelattiin kahdenkymmenen joukkueen kesken. Joukkueet jakautuivat neljään maantieteelliseen lohkoon, joissa kussakin pelattiin kaksinkertainen sarja. Jokaisen lohkon voittaja eteni noususarjaan, jonka kaksi parasta pääsivät seuraavaksi kaudeksi SM-sarjaan. Lohkojen viimeiset putosivat Maakuntasarjaan. 

## Suomensarja

### Kaakkoislohko

### Etelälohko

### Lounaislohko

Turun Teräs ja PPT pelasivat uusintaottelun putoajan paikasta, jonka PPT voitti 7-1. 

### Luoteislohko

Pyynikin Haukat luovutti sarjan, jonka vuoksi kukaan ei pudonnut lohkosta. 

## Noususarja

KyPa ja Hermes pelasivat uusintaottelun toisesta nousupaikasta, jonka KyPa voitti 4-2. 

## Lähteet
Gertrud Fridh

**Gertrud Fridh** (26. marraskuuta 1921 Göteborg – 11. lokakuuta 1984) oli ruotsalainen näyttelijä. Hän opiskeli Göteborgin kaupunginteatterin oppilaskoulussa 1940-luvun alussa. Vuonna 1950 hän siirtyi Tukholmaan, ja vuosina 1958–1977 hän näytteli Dramatenissa. Fridh esiintyi myös useissa Ingrid Bergmanin elokuvissa, kuten *[[Mansikkapaikka]]* (1957) ja *[[Suden hetki (elokuva)|Suden hetki]]* (1968).
## Lähteet

## Aiheesta muualla
Lothar Metz

**Lothar Metz** (16. tammikuuta 1939, Merane, Saksi, Saksa  – 23. tammikuuta 2021) oli itä-saksalainen  kreikkalais-roomalaisen tyylin painija. Hän osallistui neljä kertaa olympialaisiin (1960-1972) ja saavutti olympiakultaa vuonna 1968.

Hän varttui Auerbachissa, jossa hän aloitti painin 14-vuotiaana. Vuonna 1956 hän voitti DDR:n nuorten mestaruuden. Vuonna 1958 hän sijoittui kolmanneksi Leipzigin kansainvälisissä turnauksissa ja debytoi maailmanmestaruuskilpailuissa sijoittuen myös kolmanneksi. Vuonna 1959 hän muutti Rostockiin, aloitti kilpailemisen ASK Vorwärtsin riveissä ja yleni Itä-Saksan laivaston upseeriksi.

Vuoden 1960 Rooman olympialaisissa Metz valittiin edustamaan yhteissaksalaista joukkuetta kisoihin. Kahden ratkaisemattoman ja neljän voiton jälkeen sai olympiahopeaa Bulgarian Dimităr Dobrevin ottaessa olympiavoiton. Seuraavan vuoden Japanin Jokohaman MM-kisoissa hän joutui tyytymään 5. sijaan. 

Sen jälkeen kansainvälisissä edustuksissa tuli tauko. Vasta vuoden 1964 Tokion olympialaisissa Lothar Metz oli jälleen mukana, tällä kertaa sarja oli alle 87 kg. Metz saavutti kisassa neljä voittoa ja kaksi tappiota. Ensimmäinen tappio tuli Neuvostoliiton Valentin Oleinikille ja viimeisessä ottelussa Tshekkoslovakian Jiří Kormaníkille, joka ratkaisi olympiahopean tsekille ja -pronssin Metzille. Seuraavan vuoden MM-kisoissa Tampereella sijoitus oli jälleen viides. Seuraavina vuosina Metz oli mukana uudelleenkäynnistetyissä EM-kisoissa. Vuoden 1966 Länsi-Saksan Essenin EM-kisoissa hän otti 4.sijan Turkin Tevfik Kışin voittaessa Euroopan mestaruuden. Vuoden 1967 Minskin EM-kisoissa Metz otti EM-hopeaa Neuvostoliiton Aleksandr Jurkevitšin voittaessa. Saman vuoden Bukarestin MM-kisoissa Metz joutui tyytymään 8.sijaan.

Olympiavuonna 1968 käydyt EM-kisat Ruotsin Västeråsissa eivät olleet Metzille suosiolliset, sillä kahden ratkaisemattoman seurauksena tie mitaliotteluihin katkesi jo varhain. Syksyn 1968 Meksiko Cityn olympialaisissa ensimmäistä kertaa Itä-Saksan edustajana Metz eteni mitaliotteluihin saavuttaen viisi voittoa ja yhden ratkaisemattoman. Koska hän otteli ratkaisemattomat Jugoslavian Branislav Simićin kanssa ja voitti Romanian Nicolae Negutin, tuloksena oli olympiakulta. 

Seuraavat suurkisat, joissa Metz esiintyi olivat kotimaassaaan Itä-Berliinissä järjestetyt EM-kisat. Painin sarjajakoa muutettiin Meksikon olympialaisten jälkeen niin, että Metzkin edusti uutta alle 90 kg:n sarjaa. Tuloksena EM-hopeaa Neuvostoliiton Valeri Rezantsevin voittaessa EM-kultaa. Vuonna 1971 Metz uusi MM-pronssinsa 13 vuoden tauon jälkeen. Vuoden 1972 Munchenin olympialaiset olivat Lothar Metzille neljännet; toisen kerran Itä-Saksan edustajana. Kisat eivät menneet enää entiseen malliin, vaan ratkaisemattoman jälkeen kaksi tappoiota päätti Metzin olympiapainit.

Lothar Metz lopetti uransa vuonna 1973 34-vuotiaana.

## Lähteet
Fridh

**Fridh** on seuraavien ruotsalaisten henkilöiden sukunimi:

* Gertrud Fridh (1921–1984), näyttelijä
* Per Olsson Fridh (s. 1981), poliitikko
Taiynşa

**Taiynşa** () on kaupunki ja Taiynşan piirin hallinnollinen keskus Pohjois-Kazakstanin alueella Kazakstanissa. Se sijaitsee Şağalalyjoen varrella 150 kilometriä alueen pääkaupungista Petropavlista etelään. Kaupungissa oli 12&nbsp;890 asukasta vuonna 2025.

Vuonna 1909 perustetusta paikkakunnasta tuli piirikeskus vuonna 1934 ja kaupunki vuonna 1960. Sen nimenä oli vuoteen 1997 saakka Krasnoarmeisk. 

Krasnoarmeiskin ja viereiseen Kellerovkan piiriin karkotettiin vuonna 1936 suuri joukko Ukrainan länsirajalla asuneita puolalaisia ja saksalaisia, jotka muodostivat enemmistön piirien asukkaista. Nykyään suuri osa heidän jälkeläisistään on muuttanut Puolaan ja Saksaan, mutta Taiynşan piiri on yhä Kazakstanin puolalaisin alue, ja siellä sijaitseva Ozjornojen kylä on tärkeä katolilaisuuden keskus. Vuonna 2025 piirin asukkaista 30,5 prosenttia oli kazakkeja, 22,2 prosenttia venäläisiä, 19,5 prosenttia puolalaisia, 11,8 prosenttia ukrainalaisia ja 9,9 prosenttia saksalaisia.

Taiynşan kautta kulkee Petropavlin ja Kökşetaun välinen rautatie. Kaupungissa on elintarviketeollisuutta ja muuta maataloustuotteiden jalostusta.

## Lähteet

## Aiheesta muualla
* Taiynşan piirin sivusto
Ludvig Brandstrup

**Ludvig Brandstrup** (16. elokuuta 1861 – 13. toukokuuta 1935) oli tanskalainen kuvanveistäjä. Hän oli Vilhelm Bissenin oppilas. Brandstrup teki erityisesti rintakuvia.
## Teoksia

Chr IX by Ludvig Brandstrup, Rødding 2024.jpg|*[[Kristian IX]]* (Rødding)
Ludvig Brandstrup, Maleren Vilhelm Kyhn, , KMS5343, Statens Museum for Kunst.jpg|*[[Vilhelm Kyhn]]* (Tanskan valtion taidemuseo)
Ludvig Brandstrup, Den norske billedhugger Gustav Vigeland, , KMS5481, Statens Museum for Kunst.jpg|*[[Gustav Vigeland]]* (Tanskan valtion taidemuseo)
Ludvig Brandstrup, Kunsthistorikeren Karl Madsen, 1932, KMS5875, Statens Museum for Kunst.jpg|*Karl Madsen* (Tanskan valtion taidemuseo)
Ludvig Brandstrup, Kunsthistorikeren Julius Lange, 1896, KMS6447, Statens Museum for Kunst.jpg|*Julius Lange* (Tanskan valtion taidemuseo)


## Lähteet

## Aiheesta muualla
Rasmus Miilunpohja

**Rasmus Miilunpohja** (s. 11. joulukuuta 2008 Suonenjoki) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan oikea laitahyökkääjä. Miilunpohjalla on juniorisopimus ja hän on pelannut pääasiassa seuran U20-joukkueessa.

## Ura
Miilunpohja on Suonenjoen Kiekko-Karhujen kasvatti. Hän siirtyi 12-vuotiaana Leppävirran Kiekko -75:n junioreihin. Miilunpohja siirtyi sittemmin yläkouluikäisenä Kalevan Palloon. Hän pelasi kauden 2024–2025 suurimmaksi osaksi seuran U18-joukkueessa, mutta Miilunpohja pelasi myös neljä runkosarja- ja yhden pudotuspeliottelun U20-joukkueessa, jossa hän voitti päätteeksi SM-pronssia.

Kaudella 2025–2026 Miilunpohja valittiin U20 SM-sarjan lokakuun kuukauden nuoreksi pelaajaksi. Hän debytoi samalla kaudella KalPan SM-liigajoukkueessa Mestarien liigassa vain 16-vuotiaana 7. lokakuuta 2025 vieraissa tšekkiläistä Mountfieldia vastaan, kun jatkopaikan varmistanut KalPa peluutti ottelussa useita U20-joukkueen pelaajia. Hänet merkittiin joukkueen nelosketjun oikeaan laitaan Joona Saarelaisen sekä toisen debytantin, David Timofejevin viereen. Miilunpohja sai ottelussa peliaikaa 7.15 minuuttia ja hänelle merkittiin teholukema +1. SM-liigadebyyttinsä Miilunpohja teki 19. joulukuuta 2025 KooKoota vastaan. Hänet merkittiin KalPan nelosketjun vasempaan laitaan Jaakko Lantan ja Otto Mykrän viereen. Miilunpohja sai ottelussa jääaikaa 9.23 minuuttia ja hänelle merkittiin teholukema –1.

## Yksityiselämä
Miilunpohjan isä Timo pelasi omalla urallaan puolustajana alempia sarjoja SuKiKan ja Pieksämäen Pallo-Seppojen joukkueissa toimien ja hän toimi myös molempien joukkueiden kapteenina. Timo Miilunpohja toimii nykyään SuKiKan II-divisioonajoukkueen apuvalmentajana.

## Tilastot

## Lähteet
*
*

### Viitteet
Hiusmurtuma

**Hiusmurtuma** on luun röntgenkuvassa hentona näkyvä murtuma, jossa murtumakohdan luun asento säilyy normaalina. Hiusmurtuma voi esiintyä yhdessä rasitusmurtuman kanssa, joka syntyy toistuvan kuormituksen seurauksena terveeseen luuhun, tai olla seurausta akuutisti syntyneestä vammasta.

## Lähteet
Maxwell Crozier

**Maxwell ”Max” Crozier** (s. 19. huhtikuuta 2000 Calgary, Alberta, Kanada) on kanadalainen jääkiekkoilija, pelipaikaltaan puolustaja. Crozier edustaa NHL-joukkue Tampa Bay Lightningia.

Ennen NHL-uraansa Crozier edusti USHL-joukkue Sioux City Stampedea ja Providence College -yliopistoa. Tampa Bay Lightning varasi hänet neljännellä kierroksella 120. varausvuorolla .

Crozier on pelannut 18 NHL:n runkosarjan ottelua. Näissä otteluissa hän on syöttänyt kaksi maalia. Crozier on pelannut kolme NHL:n pudotuspelien ottelua ilman tehopisteitä. Uran tilastot päivitetty 9. lokakuuta 2025.

## Lähteet
Yrğyz

**Yrğyz** () on Torğain sivujoki Aqtöben alueen Äiteke bin, Qarabūlaqin ja Yrğyzin piireissä Kazakstanissa. Sen pituus on 593 kilometriä ja valuma-alueen laajuus 31&nbsp;600 neliökilometriä.

Yrğyz saa alkunsa Mūğaljarin koillisrinteiltä ja virtaa Turgain painanteeseen yhtyen Torğaijokeen Qūiylysin kylän luona. Tärkeimmät sivujoet ovat Baqsaiys, Üimola, Qarabūtaq ja Şetyrğyz.

Yrğyzin keskimääräinen virtaus Şeñbertalin kylän luona on 6,7 kuutiometriä sekunnissa. Noin 90 prosenttia virtauksesta tapahtuu keväällä. Kesällä joki kuivuu alajuoksullaan lammikoiksi. Vettä käytetään talousvetenä ja keinokasteluun.

## Lähteet
Juho Hintikka

**Juho Elias Hintikka** (s. 13. huhtikuuta 2004 Kuopio) on suomalainen jääkiekkopuolustaja, joka edustaa SM-liigajoukkue Kalevan Palloa. Hänellä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Hintikka on Jokipoikien kasvatti. Hän siirtyi juniorina sittemmin Kalevan Palloon. Hän oli kaudella 2018–2019 C-nuorten SM-karsinnoissa joukkueensa tehokkain puolustaja tehoilla 6+10=16. Kaudella 2020–2021 Hintikka oli KalPan U18-joukkueen tehokkain puolustaja Topi Mikkosen kanssa tehoilla 3+9=12. Kauden 2021–2022 päätteeksi hän voitti U20 SM-hopeaa ja kauden 2024–2025 päätteeksi SM-pronssia.

Hintikka debytoi KalPan SM-liigajoukkueessa Mestarien liigassa 7. lokakuuta 2025 vieraissa tšekkiläistä Mountfieldia vastaan, kun jatkopaikan varmistanut KalPa peluutti ottelussa useita U20-joukkueen pelaajia. Hänet merkittiin joukkueen kolmospuolustajapariin Iivari Räsäsen viereen. Hän sai ottelussa peliaikaa 18.49 minuuttia ja hänelle merkittiin teholukema +2. SM-liigadebyyttinsä Hintikka teki KalPan seuraavassa ottelussa 10. lokakuuta 2025 Turun Palloseuraa vastaan, kun Hugo Gallet ja Saku Salmela joutuivat sivuun. Hänet merkittiin joukkueen seitsemänneksi puolustajaksi. Hintikka sai ottelussa jääaikaa 10.28 minuuttia ja hänelle merkittiin teholukema +1.

### Maajoukkueura
Hintikka on pelannut neljä poikien maaottelua. Hänet valittiin Pohjola-leirin tähdistökentälliseen vuonna 2018.

## Yksityiselämä
Hintikka valmistui ylioppilaaksi Kuopion klassillisesta lukiosta keväällä 2023. Hänen isänsä Antti Hintikka toimii KalPan U20-joukkueen huoltajana.

## Tilastot

## Lähteet
*
*
*

### Viitteet
Immunosuppressio

**Immunosuppressio** tarkoittaa elimistön immuunijärjestelmän toiminnan heikentämistä joko tarkoituksellisesti esimerkiksi elinsiirron hyljinnän estämiseksi, tai sen heikkenemistä tahattomasti sairauden seurauksena. Terminä immunosuppressio viittaa immuunivasteen vaimenemiseen tai estymiseen.

Immunosuppressio lisää infektioalttiutta, joten potilaan yleistilan seuranta ja infektioiden ehkäisytoimet ovat olennaisia.

## Lähteet
Bulaev

**Bulaev** () on kaupunki ja Mağjan Jūmabaevin piirin hallinnollinen keskus Pohjois-Kazakstanin alueella Kazakstanissa. Se sijaitsee 82 kilometriä alueen pääkaupungista Petropavlista itään. Kaupungissa oli 8&nbsp;566 asukasta vuonna 2025.

Bulaev on perustettu Trans-Siperian radan rautatieasemaksi 1800-luvun lopussa. Siitä tuli piirikeskus vuonna 1936, kaupunkimainen taajama vuonna 1940 ja kaupunki vuonna 1969. Vuosina 1957–1990 sieltä johti 98 kilometriä pitkä kapearaiteinen rautatie etelään Molodogvardeiskojeen. 

Bulaevin kautta kulkee rautatien lisäksi Petropavlin ja Omskin välinen maantie. Kaupungissa on elintarviketeollisuutta.

## Lähteet

## Aiheesta muualla
* Mağjan Jūmabaevin piirin sivusto
Saint-Victor-la-Coste

**Saint-Victor-la-Coste** () on kunta Ranskan eteläosassa Gardin departementissa Oksitanian alueella. Se sijaitsee noin 42 kilometriä Nîmesin kaupungista koilliseen.

Saint-Victor-la-Costen vanha keskusta on linnoitetun kukkulan juurella. Kukkulan laella on Sabranin suvun noin vuonna 1125 rakentama linna Château de Saint-Victor-la-Coste. Linnaa ympäröivä muuri ampuma- ja nuoliaukkoineen on säilynyt ehjänä.

Saint-Victorin kirkko päätettiin rakentaa vuonna 1665, ja se valmistui vuonna 1715. Se korvasi vanhan Sainte Madeleinen kirkon, jonka 1100-luvun rauniot ovat yhä nähtävissä. Sainte Madeleinen kirkon puinen galleria romahti pitkänäperjantaina vuonna 1665. Uusi kirkko rakennettiin käyttäen hyväksi kaupungin linnoituksia. Kirkon läntinen julkisivu on 1000-luvulta peräisin olevaa kaupungin muuria ja kellotorni on entinen linnoituksen torni.

## Lähteet

## Aiheesta muualla
Miska Liljeberg

**Miska Liljeberg** (s. 20. helmikuuta 2009 Tampere) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan vasen laitahyökkääjä. Liljebergillä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Liljeberg on Tampereen Ilveksen kasvatti. Hän voitti kauden 2023–2024 päätteeksi U16 SM-hopeaa. Kaudella 2024–2025 Liljeberg palkittiin U18 SM-sarjan vuoden tulokkaana Heino Pulli -palkinnolla. Hän pelasi osan kaudestaan vielä myös U16-joukkueessa, jossa Liljeberg voitti SM-pronssia.

Kaudella 2025–2026 Liljeberg valittiin U20 SM-sarjan marraskuun kuukauden nuoreksi pelaajaksi. Hän debytoi Ilveksen SM-liigajoukkueessa Mestarien liigassa vain 16-vuotiaana 8. lokakuuta 2025 vieraissa tšekkiläistä HC Kometa Brnoa vastaan, kun jatkopaikan varmistanut Ilves peluutti ottelussa useita U20-joukkueen pelaajia. Liljeberg merkittiin joukkueen kolmosketjun vasempaan laitaan kahden muun debytantin, Jiko Laitisen ja Jakub Frolon viereen. Hän sai ottelussa peliaikaa 12.20 minuuttia ja hänelle merkittiin teholukema +1.

### Maajoukkueura
Liljeberg on pelannut 23 poikien maaottelua. Hän on toiminut Suomen alle 16-vuotiaiden maajoukkueen kapteenina. Liljeberg pelasi World U-17 Hockey Challengessa vuonna 2025.

## Lähteet
*
*

### Viitteet
Roni Kuukasjärvi

**Roni Kuukasjärvi** (s. 8. huhtikuuta 2009 Tampere) on suomalainen jääkiekkopuolustaja, joka edustaa SM-liigajoukkue Tampereen Ilvestä. Hänellä on juniorisopimus ja hän on pelannut pääasiassa seuran U20-joukkueessa. Kuukasjärvi laukoo oikealta.

## Ura
### Seuraura
Kuukasjärvi on Tampereen Ilveksen kasvatti. Hän oli kaudella 2023–2024 seuran U16-joukkueen tehokkain puolustaja tehoilla 6+23=29. Pudotuspeleissä Kuukasjärvi oli koko U16 SM-sarjan tehokkain puolustaja kahdeksalla syöttöpisteellään. Hän voitti kauden päätteeksi SM-hopeaa. Kaudella 2024–2025 Kuukasjärvi oli tehoilla 3+17=20 Ilveksen U18-joukkueen tehokkain puolustaja Reinis Auziņšin kanssa. Hän pelasi osan kaudestaan vielä myös U16-joukkueessa, jossa Kuukasjärvi voitti SM-pronssia.

Kuukasjärvi debytoi Ilveksen SM-liigajoukkueessa Mestarien liigassa vain 16-vuotiaana 8. lokakuuta 2025 vieraissa tšekkiläistä HC Kometa Brnoa vastaan, kun jatkopaikan varmistanut Ilves peluutti ottelussa useita U20-joukkueen pelaajia. Hänet merkittiin joukkueen kakkospuolustajapariin John Nybergin viereen. Kuukasjärvi sai ottelussa peliaikaa 12.15 minuuttia. Hän sai myös syöttöpisteen Julius Hermosen tekemään maaliin. SM-liigadebyyttinsä Kuukasjärvi teki 25. marraskuuta 2025 Pelicansia vastaan. Hänet merkittiin Ilveksen seitsemänneksi puolustajaksi. Kuukasjärvi sai ottelussa jääaikaa 8.23 minuuttia. Hänestä tuli 16 vuoden, seitsemän kuukauden ja 17 päivän ikäisenä Ilveksen seurahistorian kolmas 16-vuotiaana tai nuorempana SM-liigassa debytoinut pelaaja Mikko Luovin ja Oliver Setzingerin jälkeen sekä nuorin SM-liigassa pelannut puolustaja.

### Maajoukkueura
Kuukasjärvi on pelannut 23 poikien maaottelua. Hänet nimettiin Pohjola-leirin tähdistökentälliseen vuonna 2024.

## Lähteet
*
*

### Viitteet
Jiko Laitinen

**Jiko Laitinen** (s. 16. huhtikuuta 2008 Tampere) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan keskushyökkääjä. Laitisella on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Laitinen on Tampereen Ilveksen kasvatti. Hän teki kaudella 2022–2023 U16 SM-sarjassa 40 ottelussa tehot 44+32=76, joilla Laitinen voitti koko sarjan maalipörssin ja sijoittui pistepörssissä neljänneksi. Hänet palkittiin U16 SM-sarjan parhaana maalintekijänä Keijo Kuusela -palkinnolla, vuoden tulokkaana Timo Jutila -palkinnolla ja valittiin toiseen tähdistökentälliseen. Kauden 2023–2024 Laitinen pelasi pääasiassa Ilveksen U18-joukkueessa, mutta hän vahvisti myös U16-joukkuetta, jossa Laitinen voitti SM-hopeaa.

Kesällä 2025 Laitinen liittyi Ilveksen SM-liigajoukkueen harjoitusrinkiin. Hän teki miesten pääsarjadebyyttinsä Mestarien liigassa vain 17-vuotiaana 8. lokakuuta 2025 vieraissa tšekkiläistä HC Kometa Brnoa vastaan, kun jatkopaikan varmistanut Ilves peluutti ottelussa useita U20-joukkueen pelaajia. Laitinen merkittiin joukkueen kolmossentteriksi laidoilleen kaksi muuta debytanttia: Miska Liljeberg ja Jakub Frolo. Hän sai ottelussa peliaikaa 14.05 minuuttia. Laitinen teki ottelussa myös ensimmäisen pääsarjamaalinsa. SM-liigadebyyttinsä hän teki 17. lokakuuta 2025 Turun Palloseuraa vastaan. Laitinen merkittiin Ilveksen nelossentteriksi laidoilleen Iivari Heikkinen ja Olli Palola. Hän sai ottelussa jääaikaa 7.28 minuuttia. Laitinen teki ottelussa myös liigauransa avausmaalin. Semi Pekki valitsi hänet ottelun Alumnien tähtien kolmostähdeksi. Laitinen valittiin U20 SM-sarjan tammikuun kuukauden pelaajaksi.

### Maajoukkueura

Laitinen edusti Suomen alle 16-vuotiaiden maajoukkuetta nuorten olympialaisissa Gangwonissa 2024, jolloin hän voitti pronssia. Laitinen pelasi myös World U-17 Hockey Challengessa vuonna 2024. Hän pelasi myös alle 18-vuotiaiden Hlinka Gretzky Cupissa vuonna 2025. Yhteensä Laitinen on pelannut 42 poikien maaottelua.

## Pelityyli
Laitinen on kuvaillut olevansa kahden suunnan sentteri, jonka vahvuudet ovat hyökkäyspäässä, mutta pystyy tarvittaessa puolustamaankin. Hän koittaa omien sanojensa mukaan olla mahdollisimman monipuolinen, että pystyn menemään kentälle missä tahansa roolissa. Laitinen on kertonut olevansa älykäs kiekon kanssa, pystyvänsä antamaan edistäviä syöttöjä ja hakemaan pieniin väleihin tilaa. Hän on pelannut U20-joukkueessa sekä yli- että alivoimaa, mutta kertonut ylivoiman olevan hänelle vahvempi osa-alue.

## Yksityiselämä
Jikon äiti Hannamari Laitinen (os. Kaario) teki pesäpallouran Naisten Superpesiksessä ja oli voittamassa Suomen-mestaruutta vuonna 2002. Hannamarin isä ja Jikon isoisä Matti Kaario teki pääsarjauran puolustajana Ilveksessä ja Kiekkoreippaassa. Hän toimi Ilveksen vuoden 1985 Suomen-mestaruuden voittaneen joukkueen kapteenina. Matti on toiminut myös joukkueen päävalmentajana kolmella kaudella.

## Tilastot

## Lähteet
*
*
*

### Viitteet
Jakub Frolo

**Jakub Frolo** (s. 5. joulukuuta 2007 Vsetín, Tšekki) on tšekkiläis-slovakialainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan keskushyökkääjä, mutta Frolo osaa pelata myös laidassa. Hänellä on juniorisopimus ja hän on pelannut pääasiassa seuran U20-joukkueessa. Frolo laukoo oikealta.

## Ura
### Seuraura
Frolo on HC Vsetínin kasvatti. Hän siirtyi vain 15-vuotiaana Suomeen ja Tampereen Ilveksen organisaatioon kaudeksi 2023–2024. Frolo pelasi kautensa pääasiassa seuran U20-joukkueessa, mutta ison osan kaudestaan myös U18-joukkueessa. Toukokuussa 2024 Frolo teki Ilveksen SM-liigajoukkueen kanssa 1+2-vuotisen juniorisopimuksen. Kausi 2024–2025 hänellä jäi rikkonaiseksi ja hän pelasi vain 11 ottelua U20-joukkueessa ja yhden ottelun U18-joukkueessa.

Kesällä 2025 Frolo liittyi jälleen Ilveksen SM-liigajoukkueen harjoitusrinkiin. Hän teki miesten pääsarjadebyyttinsä Mestarien liigassa vain 17-vuotiaana 8. lokakuuta 2025 vieraissa tšekkiläistä HC Kometa Brnoa vastaan, kun jatkopaikan varmistanut Ilves peluutti ottelussa useita U20-joukkueen pelaajia. Frolo merkittiin joukkueen kolmosketjun oikeaan laitaan kahden muun debytantin, Jiko Laitisen ja Miska Liljebergin viereen. Hän sai ottelussa peliaikaa 13.49 minuuttia. Frolo sai myös kakkossyöttöpisteen Laitisen tekemään maaliin. SM-liigadebyyttinsä hän teki 15. marraskuuta 2025 vieraissa Hämeenlinnan Pallokerhoa vastaan. Frolo merkittiin Ilveksen nelosketjun oikeaan laitaan Jiko Laitisen ja Iivari Heikkisen viereen. Hän sai ottelussa jääaikaa 6.06 minuuttia.

### Maajoukkueura
Frolo edusti Tšekkiä World U-17 Hockey Challengessa vuonna 2023. Yhteensä hän on pelannut neljä nuorten ja 28 poikien maaottelua.

## Yksityiselämä
Frolon slovakialainen isä Tomáš pelasi omalla urallaan puolustajana pudotuspelit ja playoutit mukaan lukien yhteensä 649 ottelua Tšekin Extraligassa. Hän voitti myös kaksi Tšekin-mestaruutta. Tomáš Frolo on uransa jälkeen työskennellyt eri valmennustehtävissä VHK Vsetínissä.

## Tilastot

## Lähteet
*
*
*

### Viitteet
30857 Parsec

**30857 Parsec (1991 YY)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidin nimitys tulee sen numerosta, joka on lähimpään kokonaislukuun pyöristettynä parsek triljoonissa metreissä.

## Lähteet
Naurun parlamenttivaalit 2025

**Naurun parlamenttivaalit 2025** järjestettiin 11. lokakuuta. Niissä valittiin kaikki parlamentin 19 jäsentä. Samaan aikaan vaalien kanssa järjestettiin kansanäänestys vaalikauden pidentämisestä neljään vuoteen nykyisestä kolmesta. Muutos vaatii toteutuakseen kahden kolmasosan enemmistön.

## Ehdokasasettelu ja äänioikeus
Ehdolla ei ole puolueita, vaan ainoastaan itsenäisiä ehdokkaita. 

Vaaleissa maa on jaettu kahdeksaan vaalipiiriin, joista suurimmassa on neljä paikkaa ja pienimmissä kaksi paikkaa. Käytössä on painotettu vaalitapa, eli äänestäjät asettavat ehdokkaat suosituimmuusjärjestykseen. Äänioikeus- ja ehdolleasettumisikäraja on 20 vuotta. Äänestäminen on pakollista.

## Tulokset ja jälkipyykki

Valituksi tulleet edustajat:

* Delvin Thoma
* Rennier Gadabu
* Maverick Eoe
* Pyon Deiye
* Timothy Ika
* Marcus Stephen

* Asterio Appi
* Wanganeen Emiu
* Shadlog Bernicke
* Bingham Agir
* Lionel Aingimea
* Jesse Jeremiah

* Tawaki Kam
* David Adeang
* Reagan Aliklik
* Russ Kun
* Ranin Akua
* Charmaine Scotty
* Isabella Dageago

Vaalien jälkeen uusi parlamentti valitsi istuvan presidentti David Adeangin jatkokaudelle. Hänellä ei ollut vastaehdokkaita. Parlamentin puhemieheksi valittiin Marcus Stephen.

## Lähteet
5800 Pollock

**5800 Pollock (1982 UV1)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty taidemaalari Jackson Pollockin (1912-1956) mukaan.

## Lähteet
Sambian kansalliskokous

**Sambian kansalliskokous** () on Sambian ylin lakiasäätävä elin. Siinä on 167 edustajaa, joista 156 valitaan vaaleilla ja kahdeksan nimittää presidentti. Loput kolme jäsentä ovat varapresidentti, puhemies ja varapuhemies.

Nykyiseen monipuoluejärjestelmään siirryttiin vuonna 1991. Tätä ennen maa oli Kenneth Kaundan johtama yksipuoluediktatuuri.
## Vaalitapa
Vaalikausi kestää viisi vuotta. Vaaleissa käytetään enemmistövaalitapaa, eli jokaisesta vaalipiiristä valitaan yksi edustaja. Äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.

## Työskentely
Säännöllisiä istuntoja järjestetään helmikuusta huhtikuuhun ja kesäkuusta joulukuuhun. Pysyviä valiokuntia on 18.

Kansalliskokouksen hyväksymät lait menevät presidentin vahvistettaviksi. Jos hän kieltäytyy, laki palautuu kansalliskokoukseen, joka voi saattaa sen voimaan ilman presidentin vahvistusta.

Kansalliskokouksella on rajallinen valta päättää maan budjetista. Se voi tehdä muutoksia hallituksen esitykseen vain, jos kokonaisyli- tai alijäämä ei muutu.

Sambian hallituksen ministereiden on nautittava kansalliskokouksen luottamusta.
## Lähteet

## Aiheesta muualla
* Kansalliskokouksen verkkosivut
Yrğyz (kylä)

**Yrğyz** () on kylä ja Yrğyzin piirin hallinnollinen keskus Aqtöben alueella Kazakstanissa. Se sijaitsee Yrğyzjoen oikealla rannalla 454 kilometriä Aqtöbesta kaakkoon. Kylässä oli 6&nbsp;804 asukasta vuonna 2025.

Kylä on saanut alkunsa venäläisten vuonna 1845 perustamasta linnoituksesta. Siitä tuli Turgain alueeseen kuuluneen kihlakunnan keskus vuonna 1867. Yrğyz oli merkittävä kauppapaikka, ja vuoteen 1925 saakka sillä oli kaupungin status. Ybyrai Altynsarin perusti sinne koulun vuonna 1879 ja yhden Kazakstanin ensimmäisistä tyttökouluista vuonna 1887. Yrğyzistä tuli piirikeskus vuonna 1928.

Yrğyzin piirissä harjoitetaan etupäässä karjanhoitoa (lampaita, nautoja, kameleja ja hevosia). Sen lähes kaikki asukkaat ovat kazakkeja. Keskuskylän palveluihin kuuluu kaksi keskikoulua, musiikki- ja urheilukoulut, kaksi kirjastoa, kulttuuritalo, museo, urheilukenttä, piirisairaala, poliklinikka, piirilehti ja moskeija. Sen ohi kulkee Aqtöben ja Aralin välinen maantie. Kylästä on yhteys myös Şalqarin rautatieasemalle.

## Lähteet

## Aiheesta muualla
* Yrğyzin piirin sivusto
Rasmus Harboe

**Rasmus Gunnersen Harboe** (25. lokakuuta 1868 – 4. elokuuta 1952) oli tanskalainen kuvanveistäjä. Hän oli Stephan Sindingin oppilas ja sai vaikutteita italialaisesta renessanssitaiteesta sekä Antiikin Kreikasta. Harboe teki erityisesti kohokuvia julkisiin rakennuksiin, mutta myös muun muassa keramiikkamaalauksia. Vaimonsa kuoltua vuonna 1936 Harboe vetäytyi omiin oloihinsa ja lopetti työskentelyn.
## Töitä

Bispebjerg Hospital - stairs 1.jpg|Kohokuva Bispebjergin sairaalan portaissa
Rasmus Harboe, Siddende nøgen dreng, der spiller på fløjte, 1892, KMS5435, Statens Museum for Kunst.jpg|*Siddende nøgen dreng, der spiller på fløjte* (1892, Tanskan valtion taidemuseo)
Rasmus Harboe, Jakobs kamp med englen, 1913, KMS5768, Statens Museum for Kunst.jpg|*Jakobs kamp med englen* (1913, Tanskan valtion taidemuseo)
Rasmus Harboe, Pieta Moder med en falden søn, , DEP253, Statens Museum for Kunst.jpg|*Pieta. Moder med en falden søn* (Tanskan valtion taidemuseo)
Vesterbros Torv - Hercules Gountain.jpg|Hercules-suihkulähde (1915, Vesterbron tori, Kööpenhamina)


## Lähteet

## Aiheesta muualla
Sven Aspling

**Sven Gustaf Aspling** (28. elokuuta 1912 Filipstad – 6. helmikuuta 2000 Sundbyberg) oli ruotsalainen sosiaalidemokraattinen poliitikko. Hän aloitti uransa toimittajana *[[Värmlands Folkblad]]issa*. Myöhemmin hän toimi sosiaalidemokraattien puoluesihteerinä vuosina 1948–1962 ja Ruotsin sosiaaliministerinä 1962–1976. Aspling istui valtiopäivillä vuosina 1956–1985, vuoteen 1970 saakka ensimmäisessä kamarissa.

Vuonna 1988 Aspling julkaisi sosiaalidemokraattisen puolueen satavuotishistoriikin *100 år i Sverige. Vägen till Folkhemmet*.
## Lähteet

## Aiheesta muualla
Reino Leimu

**Reino Sulo Leimu** (19. kesäkuuta 1904 Turku – 19. heinäkuuta 1981 Turku) oli suomalainen kemian professori.

Leimun vanhemmat olivat rautatieläinen Anton Ferdinand Leimu ja Ida Maria Vilenius ja puoliso vuodesta 1940 Airi Annikki Valtonen (k. 1995). Kansatieteen professori Pekka Leimu oli heidän poikansa. Reino Leimu tuli ylioppilaaksi Turun Suomalaisesta Lyseosta 1923, valmistui Turun yliopistosta filosofian maisteriksi 1932 ja lisensiaatiksi 1935 ja väitteli siellä filosofian tohtoriksi 1936.

Leimu oli Turun yliopistossa kemian ylimääräinen assistentti 1929–1936, assistentti 1936–1945, dosentti 1943–1947, vt. professori 1945–1947 ja professori 1947–1970. Hän toimi myös yliopiston matemaattis-luonnontieteellisen tiedekunnan dekaanina 1951–1956 ja 1966–1973. Suomalaisen tiedeakatemian jäseneksi hänet kutsuttiin 1951. Leimu julkaisi tutkimusten ohella useita oppikirjoja.

## Lähteet
Brady Martin

**Brady Martin** (s. 16. maaliskuuta 2007 Kitchener, Ontario, Kanada) on kanadalainen jääkiekkoilija, pelipaikaltaan keskushyökkääjä. Martin edustaa NHL-joukkue Nashville Predatorsia.

Ennen NHL-uraansa Martin edusti OHL-juniorisarjassa Sault Ste. Marie Greyhoundsin joukkuetta. Nashville Predators varasi hänet ensimmäisellä kierroksella viidennellä varausvuorolla .

Martin on pelannut yhden NHL:n runkosarjan ottelun ilman tehopisteitä. Uran tilastot päivitetty 10. lokakuuta 2025.

## Lähteet
Şalqar

**Şalqar** () on kaupunki ja Şalqarin piirin hallinnollinen keskus Aqtöben alueella Kazakstanissa. Se sijaitsee Şalqarjärven rannalla Ülken Borsyqin hiekka-aavikon pohjoisosassa 363 kilometriä Aqtöbestä kaakkoon. Kaupungissa oli 27&nbsp;786 asukasta vuonna 2025.

Şalqar on perustettu vuonna 1870. Siitä tuli kaupunki vuonna 1928 ja piirikeskus vuonna 1932.

Şalqarin kautta kulkee Orenburgin ja Taškentin välinen rautatie. Kaupungissa on veturivarikko, kivennäisvesipullottamoja ja rakennustarviketeollisuutta. Piirin maatalous on keskittynyt karjanhoitoon (lampaita, nautoja, kameleja ja hevosia).

## Lähteet

## Aiheesta muualla
* Şalqarin piirin sivusto
Meßbergin metroasema

**Meßberg** on Hampurin metron U1-linjan asema, joka avattiin 22. helmikuuta 1960. Asemaa käyttää arkisin 20 452 matkustajaa päivässä. Asema on nimetty sen yläpuolella sijaitsevan samannimisen aukion mukaan. 

## Historia
Aseman rakennustyöt aloitettiin vuonna 1955, ja se avattiin 22. helmikuuta 1960. Asema toimi KellJung-linjan pääteasemana 2. lokakuuta 1960 asti, jolloin avattiin laajennus päärautatieasemalle. Alun perin asemalle oli tarkoitus rakentaa neljä raidetta, sillä nykyisen U1:n lisäksi suunnitellun Elbufer-linjan oli määrä pysähtyä Meßbergin nykyisten laiturien eteläpuolella. Asema suunniteltiin siten, että laajennus oli mahdollista toteuttaa myöhemmin, mutta näin ei koskaan tapahtunut.

1970-luvun lopulla asema kunnostettiin, ja sille asennettiin uusi laatoitus.

## Lähteet
Painin Euroopan-mestaruuskilpailut 1970

**Vuoden 1970 [[painin Euroopan-mestaruuskilpailut]]** järjestettiin Itä-Saksan Itä-Berliinissä 9.-12. kesäkuuta vapaapainissa ja 12.-15. kesäkuuta kreikkalais-roomalaisessa painissa. 

## Kreikkalais-roomalainen paini

### Mitalistit

### Mitalitaulukko

## Vapaapaini

### Mitalistit

### Mitalitaulukko

## Lähteet
*FILA:n tietokanta 

### Viitteet
Turgain alue

**Turgain alue** () oli hallintoalue Venäjän keisarikunnassa ja Neuvosto-Venäjällä vuosina 1868–1920. Se kuului Orenburgin kenraalikuvernementtiin vuosina 1868–1881 ja Aron kenraalikuvernementtiin vuosina 1881–1917.

Alue syntyi vuonna 1868, kun Orenburgin kirgiisien alue jaettiin Turgain ja Uralskin alueiksi. Se jakautui Iletskin, Irgizin, Nikolajevskin ja Turgain kihlakunniksi. Hallinnollisena keskuksena toimi Orenburg, joka ei kuulunut alueeseen. Turgain alueen pinta-ala oli yli 400&nbsp;800 neliökilometriä. Vuonna 1897 asukkaita oli yli 453&nbsp;400, joista 90,6 prosenttia oli kazakkeja ja 7,7 prosenttia venäläisiä.

Iletskin kihlakunta muutettiin vuonna 1891 Aktjubinskin kihlakunnaksi. Nikolajevskin kaupunki nimettiin Kustanaiksi vuonna 1895. 1900-luvun alussa rakennettiin rautateitä, ja alueelle muutti paljon siirtolaisia Venäjältä. Vuonna 1916 siellä tapahtui Amankeldı Imanovin johtama Turgain kapina.

Alueella käytiin Venäjän sisällissotaa vuosina 1918–1919. Vuonna 1920 se yhdistettiin Orenburgin kuvernementin kanssa Orenburgin-Turgain kuvernementiksi, joka jo seuraavana vuonna jaettiin Aktjubinskin, Kustanain ja Orenburgin kuvernementeiksi.

Kazakstanissa oli Turgain (Torğain) alue vuosina 1970–1988 ja 1990–1997. Sen alue kuuluu nykyään Qostanain ja Aqmolan alueisiin.

## Lähteet
Genaträsk

**Genaträsk** on Uudellamaalla Helsingissä Puroniityssä ja Sipoossa Helgträskissä sijaitseva pieni järvi.

## Maantietoa
Genaträsk on 200&nbsp;metriä pitkä, 200&nbsp;metriä leveä, ja sen pinta-ala on 2,3&nbsp;hehtaaria. Se sijaitsee mäkisellä ylängöllä aivan Sipoonkorven kansallispuiston ulkopuolella. Järven itäpuolella kohoaa Riängbacken 24 metriä vedenpintaa korkeamnmalle, etelässä pienempi mäki yhtä korkealle ja lounaassa olevalla jyrkänteisellä mäelle on rakennettu vapaa-ajan asunto. Mäet sijaitsevat kauempana järvestä niin, että sen rannat ovat alavat. Koilisessa on pieneten mäkien päällä kaksi mökkiä lisää. Yksi tuvista on partiolippukunnan eräkämppä. Järvellä ei ole kartan mukaan saaria. Sen rantaviivan pituus on 600&nbsp;metriä. Järvelle ei tule tietä. Helsingin ja Sipoon välinen kuntaraja ylittää järven jakaen sen kahteen yhtä suureen osaan.

## Luonto- ja virkistysarvoja
Genaträskissä elää, talvehtii ja lisääntyy viitasammakko, joka todettiin vuonna 2022 sammakkoeläinkartoituksessa.

Erään selvityksen mukaan vuodelta 2007 Genaträsk on kuntoluokituksessa ”hyväkuntoinen” järvi, mutta sen hetkinen virkistyskäyttö on ”olematon”. Sen päällysveden ravinnepitoisuuksien mukaan järvi on karu tai lievästi rehevöitynyt. Se luokiteltiin ”erämaajärveksi”.

## Vesistösuhteet
Genaträsk sijaitsee Suomenlahden rannikkoalueella (vesistöaluetunnus&nbsp;81), jonka välialueeseen&nbsp;81V047 lampi kuuluu. Siihen on johdettu etelästä metsäoja ja sen laskuoja alkaa järven pohjoisrannasta. Oja virtaa aluksi koilliseen ja kääntyy pian etelään Puroniityn pelloille, mistä se jatkaa 2,5&nbsp;kilometriä alittaen valtatien&nbsp;7. Immersbackassa se kääntyy koilliseen ja kääntyy Aspesskogissa kohti etelää. Alajuoksulla ojaa kutsutaan Fallbäckeniksi. Genaträskin vedenpinnan korkeus on 31,0&nbsp;metriä mpy.&nbsp;(N2000).

## Historiaa
Vuoden 1958 peruskartassa on järven ympäristössä muutama torppa tai metsätila, jonka asukkaat hyödynsivät kävelypolusta päätelleen järveä. Järven ympäristö oli kuitenkin autiona rakennuksista. Vuoden 1967 jälkeen on järven pohjoispäähän ilmaantunut erämaamökki tiettömän taipaleen päähän. Muut mökit ympäristön mökit on rakennettu vuoden 1991 kartan jälkeen.

## Lähteet
Suruín kieli

**Suruín kieli** (omakielinen nimi: *paiter*) on mondelaisiin kieli, jota puhutaan Brasiliassa, Rondônian osavaltiossa. Kielen puhujat, paiterit, ovat ylläpitäneet virallisia kontakteja ulkomaailman kanssa 1960-luvun lopulta lähtien. Vuonna 2012 kielllä arvioitiin olevan 1007 puhujaa.

Suruín lähimpiä sukukieliä ovat muun muassa salamãi. Kieli lasketaan uhanalaiseksi ja sillä ei ole tunnettuja murteita.

Kieltä kirjoitetaan latinalaisin aakkosin. Vuoteen 2008 mennessä vain osia Raamatusta oli käännetty suruíksi.

## Fonologia

### Konsonantit

Lähde:

### Vokaalit

Kaikki vokaalit voivat esiintyä myös nasaalisina.

Lähde:

## Lähteet

* 

### Viitteet
Tino Soininen

**Tino Soininen** on suomalainen kampaaja, hiuskouluttaja ja yrittäjä. Tammikuussa 2024 hänellä oli 376&nbsp;000 seuraajaa Instagramissa. Hän on myös perustanut oman hiustuotesarjan Tinos Professional, jota myydään kampaamoissa eri puolilla Suomea.

## Ura
Soininen on työskennellyt hiusalalla yli 20 vuotta. Hän on erikoistunut kampausten ja leikkausten kouluttamiseen ja on pitänyt koulutuksia sekä Suomessa että ulkomailla. Vuonna 2024 Soininen lanseerasi oman hiustuotesarjan Tinos Professional, jonka tuotteita on saatavilla kampaamoista ympäri Suomea. Sarja on suunniteltu erityisesti skandinaavisille hiuksille.

## Palkinnot ja tunnustukset
Soininen on saanut uransa aikana useita hiusalan tunnustuksia ja on toiminut kansainvälisissä koulutuksissa ja tapahtumissa.

Kilpailusaavutuksia:
* Juniorisarja, miesten hiustenleikkaus ja muotoilu SM – pronssi (1999)
* Tampereen Hiusfestivaali, naisten hiusten leikkaus ja muotoilu – hopea (2001)
* Tampereen Hiusfestivaali, naisten hiusten leikkaus ja muotoilu – kulta (2002)
* Tampereen Hiusfestivaali, naisten hiusten leikkaus ja muotoilu – kulta (2003)
* Tampereen Hiusfestivaali, naisten hiusten leikkaus ja muotoilu – kulta (2004)
* Helsingin Hair Open SM – hopea (2001)
* Helsingin Hair Open SM – kulta (2002)
* Hair & Beauty -messut, Helsinki, hiustenpidennyksen SM – pronssi (2011)

## Lähteet

### Viitteet

## Aiheesta muualla
* Virallinen sivusto
Torğai (kylä)

**Torğai** () on kylä ja Jangeldinin piirin hallinnollinen keskus Qostanain alueella Kazakstanissa. Se sijaitsee Torğaijoen oikealla rannalla 550 kilometriä Qostanaista etelään. Kylässä oli 4&nbsp;380 asukasta vuonna 2025.

Torğai on saanut alkunsa venäläisten vuonna 1845 perustamasta linnoituksesta. Siitä tuli kaupunki ja Turgain alueeseen kuuluneen kihlakunnan keskus vuonna 1868. Kaupungissa oli noin 900 asukasta vuonna 1897. Siellä pidettiin vuosittain tärkeät markkinat. Paikallisia merkkihenkilöitä olivat kansanvalistaja Ybyrai Altynsarin, vuoden 1916 kapinaa johtanut Amankeldı Imanov ja puoluejohtaja Älıbi Jangeldin. Torğaista tuli piirikeskus vuonna 1928.

Piirin pääelinkeinot ovat viljan viljely ja karjanhoito (lampaita, nautoja, hevosia). Keskuskylän palveluihin kuuluu kaksi keskikoulua, musiikkikoulu, ammattikoulu, kirjasto, piirisairaala ja poliklinikka.

## Lähteet

## Aiheesta muualla
* Jangeldinin piirin sivusto
Tuomo Saavola

**Tuomo Samuli Saavola** (s. 29. marraskuuta 2004 Nurmijärvi) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan oikea laitahyökkääjä. Saavola laukoo oikealta. Hänellä on juniorisopimus ja hän on pelannut pääasiassa seuran U20-joukkueessa.

## Ura
Saavola on Nurmijärven Kurran kasvatti. Hän siirtyi juniorina sittemmin Kiekko-Vantaaseen, jonka C-nuorten kapteenina Saavola toimi kaudella 2019–2020. Kaksi seuraavaa kautta Saavola pelasi Jokereiden ja Vuosaaren Viikinkien U18-yhdistelmäjoukkueessa. Jälkimmäisellä kaudella 2021–2022 hän oli joukkueen paras syöttäjä 18 syöttöpisteellään. Kaudeksi 2022–2023 Saavola siirtyi Kiekko-Vantaan U20-joukkueeseen.

Kaudeksi 2023–2024 Saavola siirtyi Kiekko-Espooseen, jossa hän pelasi sekä U20-joukkueessa että U20-haastajajoukkueessa. Kaudella 2024–2025 Saavola voitti U20 SM-hopeaa. Kaudella 2025–2026 hän debytoi Kiekko-Espoon SM-liigajoukkueessa. Saavola teki liigadebyyttinsä 8. lokakuuta 2025 vieraissa Mikkelin Jukureita vastaan. Hänet merkittiin Kiekko-Espoon kolmosketjun vasempaan laitaan Elias Puolanteen ja Venni Tolppolan viereen. Saavola sai ottelussa jääaikaa 4.48 minuuttia.

## Yksityiselämä
Saavola valmistui ylioppilaaksi Vantaan aikuislukiosta keväällä 2023.

## Tilastot

## Lähteet
*
*
*

### Viitteet
Lattenkampin metroasema

**Lattenkamp** on Hampurin metron U1-linjan asema, joka avattiin 1. joulukuuta 1914. Asemaa käyttää arkisin 16 773 matkustajaa päivässä.

## Sijainti
Metroasema sijaitsee samannimisen Lattenkamp-kadun ja Bebelalleen risteyksessä, muutaman metrin päässä sen poikki kulkevasta Meenkwiese-kadusta pohjoiseen. Asemalla on keskilaituri, jonka keskiosassa olevat hissi ja portaikko johtavat sisäänkäynnille. Suunnilleen keskellä kaksi portaikkoa ja hissi johtavat kulkurakennukseen, joka sijaitsee katutasossa. Laiturin eteläpuolella on kääntöraide, jota käytetään poikkeustilanteissa.

## Historia
Lattenkampin U-Bahn-asema rakennettiin vuosina 1912-1913 Osana Kellinghusenstraßelta Ohlsdorfiin kulkevaa linjaa, joka on nykyään osa U1-linjaa. Sisäänkäyntirakennus sijaitsi alun perin Meenkwiesellä. 1980-luvun alussa asemalle rakennettiin uusi sisäänkäynti. Tuolloin alkuperäinen sisäänkäynti suljettiin ja purettiin.

## Lähteet